google/wiki40b huggingface dataset:
Norsk nærradioforening

Historie

Foreningen og Rolf Pedersen stod også bak Aage Samuelsens kjente piratradio i Skien, samt at de overførte direkte på FM-båndet tale fra predikant Jan Pedersen fra møte på Stavanger torg. Alt for å vise folk og myndigheter hvor langt den tekniske utviklingen var kommet. Senderne var hjemmelaget men av høy kvalitet. Det ble aldri rapportert om interferens. De frekvensene som ble valgt lå langt fra sendere til NRK og stort sett over 100 Mhz hvor det da ikke var andre aktive sendere enn nærradioer. Deler til senderne ble smuglet inn til Norge fra Amsterdam i bil. Den første piratsendingen på Ullandhaug var våren 1981, med en sender på rundt 60 W. Den ble laget av Håvard Olsen som den gang drev Vigo elektronikk i Strandgata i Stavanger.
Olsen var livredd for å bli tatt fordi han drev en butikk som solgte og reparerte radioutstyr med godkjenning fra Post- og teletilsynet. Håvard Olsen var svært glad i radio og ønsket å støtte til i all hemmelighet. Foreningen ble etterhvert oppløst ettersom medlemmene gikk hver til sitt. Flere startet egne radioer: Radio Kos, RFM, Radio Lanternen, Radio Signal og flere andre. Etter hvert ble alle nedlagt på grunn av manglende reklameinntekter.

Politisk arbeid

Rolf Pedersen hadde møte med stortingsrepresentant Lars Roar Langslet på Stortinget 6 måneder før valget i 1981. Der ble han lovet at Høyre ville gå inn for nærradio dersom de dannet Regjering. Også Fremskrittspartiet, Senterpartiet og Venstre var positive. Rolf besøkte også Kirke- og undervisningsdepartementet, Teledirektoratet og andre i arbeidet, og det ble skrevet om nærradioarbeidet i Aftenposten, VG, og Dagbladet samt en rekke andre aviser i Norge.
Nærradio ble utover i 1981 et hett tema i valgkampen, og NRK hadde flere debattprogrammer om temaet både i radio og TV. Høyre dannet Regjering høsten 1981 og i desember samme år ble det kjent at det var utdelt konsesjoner til å drive nærradio. Kulturminister Lars Roar Langslet leste opp navnet på konsesjonshaverne i en direktesending på NRK P2. Den første som ble lest opp var Norsk Nærradioforening, og 15. mars 1982 gikk de på lufta med Siddis radio fra Rolf Pedersens soverom. Stavanger kommune ville ikke bidra med NOK 20 000 i støtte til husleie.

Økonomi

For å bedre foreningens økonomi ble det sendt ut brev til flere foreninger i Stavanger, som så fikk leie sendtid. Hele 15 foreninger meldte seg på og dermed økte sendeflaten og økonomien ble bedret. På denne måten skaffet radioen midler til å flytte inn i nye lokaler på Madla i Stavanger. Deretter ble det trykket et eget programblad med annonser for flere tusen kroner måneden. Reklame var forbudt på radio, men ikke i programbladet. Deretter ble det frivillig lisens og i løpet av et år kom det inn rundt NOK 3-400 000 i lisens.
I 1985 ble det tillatt med radiobingo, dette var også noe Rolf Pedersen ivret for. Uten denne inntekten ville 80% av landets nærradioer blitt nedlagt.
Australian Open 1992

Australian Open 1992 ble arrangert i Melbourne 13. – 26. januar og er en Grand Slam-turnering i tennis. Singleturneringen for herrer ble vunnet av amerikaneren Jim Courier og dameturneringen av Monica Seles fra Jugoslavia
Abstrakt (sammendrag)

Et abstrakt er et forkortet sammendrag av en teksts innhold. Abstraktet utgjør i seg selv en tekst. Hvis abstraktet publiseres særskilt, skal det være ledsaget av en bibliografisk referanse til teksten. Den internasjonale standard for utarbeidelse av abstrakter er ISO 214. 
Abstrakter opptrer vanligvis som en del av vitenskapelige tidsskriftartikler. Særlige referattidsskrifter samler abstrakter innenfor et fagområde og publiserer dem i fagbibliografiske databaser, som er viktige verktøy for litteratursøkning. For eksempel i den viktige medisinske database MEDLINE.

Former for abstrakter

Man kan skjelne mellom manuelt utarbeidede og maskinelt utarbeidede referater. I begge tilfeller finnes forskjellige former.

Indikativt referat

Kort abstrakt beregnet til å gi et inntrykk av dokumentets innhold og omfang.

Informativt referat

Lengre abstrakt som giver leseren rimelig god kjennskap til hva dokumentet handler om og omfatter. Det informative referat skal være utformet slik at det med utbytte kan leses som erstatning for selve dokumentet.
Altså du kan lese referat i stedet for selve dokumentet.

Strukturert referat

For eksempel strukturert i avsnitt med formål, metode, resultater og betydning (implikasjoner).
Franz Tunder

Liv og virke

Det er en del uklarheter rundt Tunders tidlige år, men fra 1632 til 1641 skal han ha vært hofforganist hos hertug Frederik III i Gottorp. Johann Mattheson oppgir at Tunder var elev av Girolamo Frescobaldi, men det betviles av nyere forskning, og det antas at det var Tunders forgjenger som hofforganist, Johann Heckelauer, som var elev av Frescobaldi.
I 1641 etterfulgte Tunder Peter Hasse som organist ved Marienkirche i Lübeck, og ble i sin tur etterfulgt av orgelvirtuosen Dietrich Buxtehude.
Ved siden av Heinrich Scheidemann og Matthias Weckmann var Tunder en av sin generasjons fremste representanter for den nordtyske orgelskole. Et av Tunders bidrag var å skape modellen til den nordtyske toccata-formen. I tillegg til orgelmusikk omfattet verkene hans vokalmusikk, som motetter, geistlige arier og kantater. Det meste er tapt.
Tunder innførte tradisjonen med Abendmusiken, en lang serie med gratiskonserter i Lübecks Marienkirche som ble videreført helt til 1810.
Paroeneis

Utseende

Middelsstore, litt spinkle og smalvingede, brune sommerfugler. Oversiden er gulbrun med et oppbrutt, lyst tverrbånd i vingens ytre del. Forvingens underside er grågul, bakvingens underside mørkgrå, begge med et mer eller mindre tydelig, lyst tverrbånd.

Levevis

Denne slekten er typiske fjell-sommerfugler som lever i høytliggende områder.

Utbredelse

Slekten er utbredt i og rundt Himalaya.
Daddelfugl

Beskrivelse

Daddelfugl er en slank fugl med lang hale, liten fjørtopp og solid nebb med en aning krok på spissen. Kroppsformene minner om sidensvanser med myk, silkeaktig fjærdrakt. Fuglene er i hovedsak ensartet grå eller brungrå i farge, hanner har en svart trekantformet maske rundt øyene. De har hvite spisser på de svarte primære vingefjærene og et svart bånd på enden av halen. Voksne er ca. 19-21 cm lange.
Fjærene på hodet hever seg til en topp når fuglen er spent. De flyr i en ganske ikke-bølgende stil, og når de farer rundt i buskas, kan de minne om en timal. Tarsen, det vil si beinet mellom leddet og tær, er kort og solid med grove skjell. De har små fjærbuster synlig ved nebbroten og neseborene er synlige, små og ovale.

Taksonomi

Slektskap til andre arter er uklare. Tidligere ornitologer har antydet at daddelfugl er knyttrt til bylbyler eller varslere. De virker å være knyttet til sidensvanser, og minst en studie basert på molekylære sekvenser antyder at daddelfugl hører til i denne gruppe.

Distribusjon og habitat

Daddelfugl har utbredelse gjennom Midtøsten, hekker i området avgrenset av Irak, Iran, Afghanistan, Pakistan, Turkmenistan, og overvintrer stort sett i nærheten av Rødehavet og Persiabukten, kysten av Arabia, inkludert Bahrain. De er trekkfugler i Tyrkia, Israel, Egypt og Oman. Om vinteren er besøker i Kutch-distriktet vest i India og streiffugler har blitt registrert så langt sør som Kihim nær Bombay. Daddelfugl finst i skog og kratt i tørre og halvtørre regioner, særlieg i elvedaler nær ørkener, og dessuten i kunstige vann og dyrkede områder med tre, for eksempel palmelunder og hager.

Adferd

Daddelfugl er en sky og diskret art, fuglen vil søke skjul når den blir forstyrret, der han blir liggende urørlig til faren er over. De danner flokker, spesielt om vinteren, og de hviler sammen.
Hekkesesongen er juni og i Arabia juli. Reiret er koppformet og dypt foret med hår og lo. Reiret er ofte plassert på blada av ein palme på ei høgd av ca. 3 til 5 meter. begge kjønna tar del i reirbygginga. Kullet er på fire egg. Egga er blyfarga med kvite flekker. Rugetida er ca 14-15 dagar.
Daddelfugl beiter rolig og metodisk i løvverk, gjennom klynger av tre, palmelunder og frukthager, sjelden ned på bakken. Selv om de kan ete noen insekter, består den viktigste dietten deres av frukt og bær, inkludert morbær, fiken og dadler. De spiser gjerne brød i fangenskap.
De vanligste lydene er en serie av skrikende lyder i avtakende styrke eller plystring. Annen vokalisering inkluderer skjennende kvitring.

Vern

Ettersom arten har et vidt leveområde, og fordi han ikke oppfyller kriteriene for nedgang i populasjon hos IUCN rødliste, er vernestatus vurdert til livskraftig. På grunn av den monotypiske familiestatusen er den et ettertraktet objekt for fuglekikkerer.
Oslofjordtunnelen

Brannen 5. mai 2017

Til tross for tiltakene etter brannen 2011 ble det en ny lastebilsbrann 2017.
Det ble da nye sikkerhetstiltak. I rushtiden stenges tunnelen for kjøretøy som er mer enn 12 meter lange. Det ble bedre automatisk skilting om brann og om å snu ved brann. Det ble skilting av minimumsavstand på 100 meter mellom tunge kjøretøy.

To løp

9. januar 2012 orienterte Statens vegvesen fylkesordførerne i Buskerud og Akershus og ordførerne i Lier, Røyken, Hurum og Frogn om at etaten ønsker å starte planleggingen for å bygge løp nummer 2 i Oslofjordtunnelen, samt å utvikle rv. 23 til firefelt på strekningen Vassum – Måna i Frogn kommune.
Antatt kostnad vil være opp mot 2,4 mrd. kr. Finansieringen tenkes basert på at bompenger fortsatt kreves inn i nåværende bomstasjon ved Måna. Statens vegvesen tar sikte på at det i løpet av våren 2012 blir oversendt en sak til behandling i de berørte kommuner og fylkeskommuner. Et nytt løp vil tidligst stå ferdig i 2019.
Prestwick Golf Club

Prestwick Golf Club er en golfklubb i byen Prestwick i Ayrshire, Skottland. Den ligger rundt 50 km fra Skottlands største by, Glasgow.
Prestwick Golf Club ble grunnlagt i 1851, og Old Tom Morris var klubbens greenkeeper og køllemaker i flere år. Prestwick er kjent som fødestedet til The Open Championship, golfsportens eldste major. Klubben arrangerte The Open alle de første årene, fra 1860 til 1870, og fortsatte i turnusen frem til 1925. I alt var Prestwick vert for mesterskapet 24 ganger.
I de første årene bestod banen av 12 hull, men mot slutten av 1800-tallet var 18 hull blitt standard, og Prestwick ble omsider utvidet tilsvarende. Til forskjell fra noen andre av Skottlands velrenommerte baner er Prestwick en privat klubb, men gjester får spille på banen de fleste av dagene.
Panthéon

Beskrivelse

Panthéon i Paris er lokalisert i 5. arrondissement ved Montagne Sainte-Geneviève og med utsyn over hele Paris. Kirken fikk en grunnplan formet som et gresk kors og en fasade som et gresk tempel. Panthéon er et tidlig eksempel på nyklassisisme i arkitekturen. Den klassiske stilen som kirken fikk, gjorde at den uten vanskelighet kunne inngå i en seremoniell sammenheng under den franske revolusjon og omdøpes til Panthéon.
En rekke kjente personligheter i fransk åndsliv er gravlagt i krypten i Panthéon: Mirabeau,
Voltaire, Le Pelletier de Saint-Fargeau, Jean-Jacques Rousseau, Victor Hugo, Émile Zola, Léon Gambetta, Marquis de Condorcet, Marie Curie, Pierre Curie, André Malraux og Alexandre Dumas.
Dråpemetallfly

Utseende

Et middelsstort (vingespenn 31–36 mm), brunlig nattfly. Arten kjennes lett på formen på forvingens sølvflekk og på det rødbrune feltet i vingens bakre del. Forkroppen (thorax) er gråbrun med en høy, M-formet tverrkjøl av oppstående, hårlignende skjell, dessuten en lavere dusk nær scutellum. Forvingen er gråbrun, den bakerste delen av vingens midtfelt er varmt rødbrun med en stor, skråstilt, kommaformet, sølvfarget flekk. Frå inner-enden av denne flekken går det en sølvfarget skråstripe mot vingens bakkant, som danner innergrensen for det rødbrune feltet. Noen ganger er det også en smal, sølvfarget linje langs ytterkanten. Bakvingen er lyst gråbrun, mørkere langs ytterkanten.

Levevis

Arten finnes helst på varme og tørre, åpne områder, for eksempel tørrbakker, tørrenger og åpne, udyrkede områder. Larvene, som overvintrer, lever på ulike planter i kurvplantefamilien (Asteraceae), blant andre ryllik (Achillea millefolium), markmalurt (Artemisia campestris) og gåseblom (Anthemis spp.). De voksne sommerfuglene flyr mellom juni og september, de fleste norske funn er fra august.

Utbredelse

Den er utbredt over det meste av Europa og det nordlige Asia østover til Japan. I Norge er den sjelden og lokal på Sørlandet og Østlandet, mot vest til Rogaland, mot nord til Hamar. Den kan imidlertid være lokalt tallrik enkelte steder.
Klippesvale

Beskrivelse

Klippesvale er en liten fugl som måler cirka 14-15 cm i lengde og har brede, spisse vinger og kvadratisk stjert. Den har brun overside og lysere underside. På halefjæra har den distinkte hvite flekker, som vises under flukt. Arten kan på avstand minne om sandsvale, men er noe større enn denne og har distinkte fargeforskjeller.
Artens nærmeste nålevende slektninger er ravinesvale (P. fuligula), steinsvale (P. concolor) og en art som mangler et offisielt norsk navn (P. obsoleta), men gjerne kalles blek ravinesvale.

Utbredelse og habitat

Klippesvala hekker i fjell opp til 2 000 moh og trives i subtropisk klima med ferskvann, som ved større elver og innsjøer der tilgangen på insekter er stabil.
Arten er utbredt i det vestre Nord-Afrika og i et smalt belte fra Sør-Europa til Øst-Asia. Den overvintrer i Nord-Afrika og India. Mange europeiske fugler er standfugler, mens de fleste asiatiske regnes som trekkfugler.
Gitt den store utbredelsen regnes ikke arten som truet.
I Norge er det registrert ett tilfelle av klippesvale, på Hernar utenfor Bergen den 5.-7. mai 2011.

Økologi

Klippesvalene bygger halvkuleforma reir av gjørme, som fuglene samler med nebbet. Den bygger normalt under overheng i bergvegger, men kan også bygge andre steder. Klippesvaler er ikke typiske kolonihekkere, men fuglene er sosiale året rundt. Hunnen legger normalt 3–5 egg.
Bartholomäus Ziegenbalg

Bakgrunn

Bartholomäus Ziegenbalg var sønn av en kornhandler i den saksiske byen Pulsnitz. Han begynte sin gymnasutdannelse i 1694 i Görlitz, og vekslet i 1702 over til et gymnas i Berlin. Fra 1703 studerte han teologi i Halle, under den ledende tyske protestantiske teolog, pietist og pedagog August Hermann Francke.

Misjonær

Han ble rekruttert til misjonsoppgaven i India av kong Frederik IV av Danmark. Kongen hadde forgjeves forsøkt å finne dansker til oppgaven, men den danske lutherske kirke mente at det var formastelig å drive misjon i folkeslag som de etter son teologiske forståelse anså som å ha hørt evangeliet på apostolisk tid men avvist det. Ziegenbalg hadde en helt annen innstilling. Selv om han og hans assistent, Heinrich Plütschau, en annen tysk pietist fra Halle-kretsen, kom på kongens bud og oppdrag den 9. juli 1706, måtte han arbeide under stor motstand fra Det danske ostindiske kompani, som i likhet med øvrige handelskompanier mente at det ville være best for fortjenesten å unnlate seg å risikere den strid som kunne medfølge å  blande seg i den lokale kultur og religion. I en kort periode ble han til og med fengslet av kolonimakten for sitt misjonsarbeide.
Ziegenbalg forsøkte å skape en kristendom i indisk drakt, og grunnla en indisk evangelisk luthersk menighet i Trankebar i 1707. Men han måtte for overhodet å få arbeidsmuligheter la seg presse til å kle seg europeisk (og bruke parykk!). Det ble bygget kirke i en indisk preget arkitektur. Hans virke strakte seg også ut over Trankebars grenser, og han hadde relativt stort gehør blant tamilene, hvis språk han hadde lært seg og benyttet i sin forkynnelse. Tamilene utgjorde den helt dominerende befolkningsandel i og rundt Trankebar. Han hadde også oversatt Det nye testamente til tamil, likeså store deler av Det gamle testamente. Hans NT-oversettelse ble den første bok som ble trykket på tamil overhodet, i 1715. Denne oversettelsen, noe revidert av hans etterfølger Johann Philipp Fabricius, er fremdeles i bruk i noen tamilske menigheter.
Ziegenbalgs arbeide ble etterhvert forsterket av flere misjonærer, og man ordinerte også tamiler til prestetjeneste.
Ziegenbalg engasjerte seg også på det sosiale område, blant annet ved å grunnlegge et barnehjem og en skole.
Han døde i 1719 en alder av bare 36 år, noe som tilskrives at han drev seg selv meget hardt til tross for sin noe sykelige disposisjon og det vanskelige og uvante klimaet.
Townes Van Zandt

Bakgrunn

Han ble født i Fort Worth, Texas. Han var direkte etterkommer av Isaac Van Zandt, major og  prominent leder i republikken Texas - og en av grunnleggerne av Fort Worth. Van Zandt County i østre Texas ble oppkalt etter hans familie i 1848.
Townes Van Zandt og flyttet i sin barndom og ungdom rundt i landet, i Texas (Midland, Montana (Billings), Colorado (Boulder) og Minnesota (Faribault). Til slutt tok han høyere skolegang i Houston.

Musiker

Musikalsk var han inspirert av blant andre bluesmusikeren Lightnin' Hopkins, og hadde alltid sangene hans på repertoiret. Tidlig i karrieren skrev han mange humoristiske sanger. Senere gikk han  over til mer mørke og bittersøte kjærlighetssanger og ballader, som «For the Sake of the Song» og «Tecumseh Valley».
For det meste opptrådte han for små, men mottakelige publikum i barer i Texas. Tomato Records gav ut et dobbelt konsert-album fra Old Quarter i Houston med opptak fra et slikt arrangement. Det inneholder hans mest populære sanger som «Lungs», «For the Sake of the Song», «Tecumseh Valley», «To Live Is To Fly», «If I Needed You», og hans mest berømte sang, grunnet utallige cover-versjoner av blant andre Willie Nelson og Merle Haggard: «Pancho and Lefty».
Han fortsatte å skrive og opptre i sitt eget tempo på 1990-tallet. 
I slutten av desember 1996 ble Van Zandt innlagt på sykehus for en hofteoperasjon. Han døde nyttårsdagen på grunn av komplikasjoner etter operasjonen.
Van Zandt er husket som en stor låtskriver som etterlot seg en arv som har inspirert musikere. Josh Ritter hedret Van Zandt på sporet «Me & Jiggs» (fra albumet Golden Age of Radio), med tekstlinjen «Sitting on the porch playing Townes Van Zandt play guitar to burn off the hours». Steve Earle hedret Van Zandt på sin måte, gjennom å beskrive ham som den største låtskriveren Texas hadde fostret, og ved å skrive «Fort Worth Blues» som et minne om natten da Van Zandt døde. Bob Dylan hedret Van Zandt ved å spille en av sangene hans på konsertene sine det året.
Takleilighet

En takleilighet er en leilighet som er bygget på taket av en bygning. Arkitektonisk karakteriseres takleiligheter av at de er plassert tilbake fra bygningens ytre vegger, slik at de ikke dekker hele taket. Dette gir mulighet for betydelig større og mer skjermede terrasser enn frittbærende balkonger i leilighetene under.
Ideen om takleiligheter ble født i 1920-årene, da økonomisk vekst brakte en kraftig oppsving i byggevirksomheten i New York, hjertet av USAs økonomi. Den store etterspørselen etter boliger i urbane strøk og amerikanernes velstand førte til bygging av luksusleiligheter på bygningenes tak. Forleggeren Condé Nasts toetasjes leilighet på Park Avenue var et av de første eksemplene på en slik takleilighet – på engelsk kalt penthouse, avledet fra gammelfransk apentis.
Saint Vincent og Grenadinene under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Selvbyggerbevegelsen

Selvbygging var en bevegelse i mellomkrigstiden og etterkrigstiden hvor boligreising ble kollektivt organisert i selvbyggerlag som gjerne hadde utgangspnunkt i yrkesgrupper, lokale organiseringer ell. Medlemmene dannet byggelag som arbeidet på fritiden i dugnadsgjenger med oppføringen av egne boliger. Alle måtte arbeide på alle husene i prosjektet til det var fullført. Derfor måtte noen arbeide i lang tid før de fikk flytte inn i egen bolig, mens andre måtte arbeide lenge etterpå.
Det mest kjente selvbyggerlag med åpent medlemskap er Ungdommens Selvbyggerlag i Oslo. Det ble stiftet i 1948 og fem år senere hadde det 3000 medlemmer.
Etter som løyvebegrensningene for materialer opphørte og økonomien bedret seg, ble selvbyggingen i den kollektive formen etter hvert borte fram mot 1960 tallet.
Kashmar

Kashmar (persisk: كاشمر) er en by i provinsen Razavi-Khorasan i nordøstre Iran. Folkemengden er på cirka 100 000 innbyggere. Byen er kjent for sin hellige sypress som ble hugd med på 800-tallet og som er kjent som sypressen i Kashmar.
Nordre Dvina-kanalen

Nordre Dvina-kanalen er en 64 km lang kanal i Vologda oblast i Russland. Den binder sammen Volga-Østersjøkanalen med Nordre Dvinas sideelv Sukhona.
I vest starter Nordre Dvina-kanalen ved elva Sjeksna (som er en del av Volga-Østersjøkanalen), 10 km sør for byen Kirillov. Kanalen går først nordover mot Kirillov, deretter mot nordøst gjennom flere mindre innsjøer, før den gradvis snur mot sørøst, og ender opp i den nordvestre enden av Kubenskojesjøen, hvor Sukhona-elva løper ut i sørøst.
Kanalens høyeste nivå ved vannskillet er 116,8 moh.
Royal Ordnance L7

L7 er en serie kanoner fra britiske Royal Ordnance Factories, beregnet på bruk i stridsvogner. Den ble tatt fram for å erstatte 20-pundere i britisk tjeneste etter andre verdenskrig, da den ble ansett for å være for svak til å bekjempe mer moderne stridsvogner fra Warszawapakten (T-55 og JS-3).
L7 i forskjellige varianter ble enormt populær og utstyrte en hel rekke vestlige stridsvogner.
Southend-on-Sea

Beskrivelse

I viktoriansk tid ble stedet, som hadde jernbaneforbindelse med hovedstaden, populært som reisemål for londonere. Turisme har siden da vært viktigste næring. Southend Pier er den lengste fornøyelsespiren i verden, 2185 meter lang.
På 1960-tallet kom en nedgangstid for britiske kystbyer, først og fremst på grunn av at mange tok billige charterturer fremfor å feriere i hjemlandet. Southend måtte finne nye inntektskilder, og det ble opprettet en rekke handelsbedrifter. Mye av det viktorianske preget forsvant i denne tiden. Byen har færre underholdningstilbud enn andre engelske byer av samme størrelse, noe som antagelig skyldes at en betydelig andel av den yrkesaktive befolkningen pendler til London og derfor oppsøker kulturelle attraksjoner der i stedet.
Her Majesty's Revenue and Customs er en av de største arbeidsgiverne i byen. Universitetet i Essex har et kollegium i byen, South East Essex College.
Hommelvik ungdomsskole

Nybygg

Høsten 2016 ble det igangsatt ombygging av skolen. Det meste av dagens skole skal rives og erstattes ned nybygg slik at elevkapasiteten øker fra 350 til 400. Arkitekt for ombyggingen er arkitektkontoret tegn_3. Under ombyggingen er skolen i full drift. Ny skole og siste riving antas ferdig våren 2018. den åpnes 17 april 2018